CELEX: 32012D0202
Language: lt
Date: 1332979200000
Title: 2012/202/ES: 2012 m. kovo 29 d. Komisijos įgyvendinimo sprendimas, kuriuo iš dalies keičiamas Sprendimas 1999/94/EB dėl statybos produktų atitikties atestavimo tvarkos, susijusios su blokiniais įprastais, lengvais, autoklavinio akytojo betono produktais, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2012) 1977)  Tekstas svarbus EEE

21.4.2012   
            
            
               LT
            
            
               Europos Sąjungos oficialusis leidinys
            
            
               L 109/22
            
         KOMISIJOS ĮGYVENDINIMO SPRENDIMAS
   2012 m. kovo 29 d.
   kuriuo iš dalies keičiamas Sprendimas 1999/94/EB dėl statybos produktų atitikties atestavimo tvarkos, susijusios su blokiniais įprastais, lengvais, autoklavinio akytojo betono produktais, pagal Tarybos direktyvos 89/106/EEB 20 straipsnio 2 dalį
   (pranešta dokumentu Nr. C(2012) 1977)
   (Tekstas svarbus EEE)
   (2012/202/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 13 straipsnio 4 dalies a punktą,
   pasikonsultavusi su Statybos nuolatiniu komitetu,
   kadangi:
   
               (1)
            
            
               1999 m. sausio 25 d. Komisija priėmė Sprendimą 1999/94/EB dėl statybos produktų atitikties atestavimo tvarkos, susijusios su blokiniais įprastais, lengvais, autoklavinio akytojo betono produktais, pagal Tarybos direktyvos 89/106/EEB 20 straipsnio 2 dalį (2);
            
         
               (2)
            
            
               Sprendimo 1999/94/EB III priedas turėtų būti iš dalies pakeistas, siekiant prie technikos pažangos pritaikyti atitikties atestavimo sistemas, susijusias su iš organinės medžiagos pagamintais perdangos sijų / blokų dirbiniais ir elementais, kad būtų atsižvelgta į jų paskirtis, kurioms taikomi degumo reikalavimai, nes turėtų būti užtikrintas skirtingas trečiosios šalies intervencijos lygis priklausomai nuo gamybos procesų ir gaminant naudojamų medžiagų;
            
         
               (3)
            
            
               todėl Sprendimas 1999/94/EB turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 1999/94/EB III priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2012 m. kovo 29 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL L 29, 1999 2 3, p. 55.
   
      PRIEDAS
      Sprendimo 1999/94/EB III priedas papildomas šiuo tekstu:
      
         „PRODUKTŲ GRUPĖ
         
            IŠ ORGANINIŲ MEDŽIAGŲ PAGAMINTI PERDANGOS SIJŲ / BLOKŲ DIRBINIAI IR ELEMENTAI
         
         
            Atitikties atestavimo sistemos
         
         Toliau nurodytam (-iems) produktui (-ams) ir jo (jų) numatomai (-oms) paskirčiai (-tims) Europos standartizacijos komiteto (CEN) prašoma atitinkamuose suderintuose Europos standartuose apibrėžti šią atitikties atestavimo sistemą:
         
                     Produktas (-ai)
                  
                  
                     Numatytoji (-osios) paskirtis (-ys)
                  
                  
                     Lygis (-iai) arba klasė(s)
                     (degumas)
                  
                  
                     Atitikties atestavimo sistema (-os)
                  
               
                     Iš organinių medžiagų pagaminti perdangos sijų / blokų dirbiniai ir elementai
                  
                  
                     Paskirtys, kurioms taikomi degumo reikalavimai
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C) (2), D, E
                  
                  
                     3
                  
               
                     (A1–E) (3), F
                  
                  
                     4
                  
               
                     
                                 1 sistema.
                              
                              
                                 Žr. Direktyvos 89/106/EEB III priedo 2 dalies i punktą be pavyzdžių audito ir tyrimo.
                              
                           
                                 3 sistema.
                              
                              
                                 Žr. Direktyvos 89/106/EEB III priedo 2 dalies ii punkto antrą galimybę.
                              
                           
                                 4 sistema.
                              
                              
                                 Žr. Direktyvos 89/106/EEB III priedo 2 dalies ii punkto trečią galimybę.
                              
                           
               Sistemos specifikacija turi būti tokia, kad sistema galėtų būti taikoma net tada, kai nebūtina nustatyti tam tikros charakteristikos veiksmingumo, kadangi bent viena valstybė narė nėra iš viso nustačiusi jokių tai charakteristikai taikomų teisinių reikalavimų (žr. Direktyvos 89/106/EEB 2 straipsnio 1 dalį ir, jei taikoma, aiškinamųjų dokumentų 1.2.3 punktą). Tokiais atvejais, jeigu gamintojas nepageidauja nurodyti, kaip šiuo požiūriu produktas veikia, jis neprivalo atlikti minėtos charakteristikos patikros.“
      
      
         (1)  Produktai arba medžiagos, kurių degumo klasifikavimas pagerinamas vieno aiškiai apibrėžiamo gamybos proceso etapu (pvz., pridedant antipirenų arba ribojant organinių medžiagų naudojimą).
      
         (2)  Produktai ir arba medžiagos, neįtrauktos į () išnašą.
      
         (3)  Produktai ir arba medžiagos, kurių degumo bandymų atlikti nereikia (pvz., A1 klasės produktai arba medžiagos pagal Komisijos sprendimą 96/603/EB (OL L 267, 1996 10 19, p. 23)).